ઉનાળાના ચૈત્ર-વૈશાખના ધગધગતા અંગારા જેવો ધોમધમતો તાપ હોય ત્યારે હરિભક્તો મોટા મંદિરે ઠાકોરજીને અને સંતોને કેરીની રસોઈઓ દેતા. ભંડારમાં રોજ કેરીના ઢગલે ઢગલા થતા. પરંતુ સાધુતાના મૂર્તિમંત સ્વરૂપ એવા ગુરુવર્ય પ.પૂ.બાપજી તો તેને લગારેય ગ્રહણ ન કરે. સાંજ પડે સંતો-હરિભક્તોએ રસ કાઢી જે ગોટલા ફેંકી દીધા હોય, એ ફેંકી દીધેલા ગોટલાને ગુરુવર્ય પ.પૂ.બાપજી વીણી વીણીને ભેગા કરે. એ ભેગા કરેલા ગોટલાને ફોડી તેમાંથી ગોટલી કાઢી લેતા. ત્યારબાદ એ ગોટલીને બાફી એના ઝીણા ટુકડા કરી તેને ઉપયોગ દર્શનાર્થીઓને પ્રસાદી આપવા માટે કરતા. ગુરુવર્ય પ.પૂ.બાપજી એકલપંડે આવા ફેંકી દીધેલા ગોટલાને પ્રસાદીરૂપ કરવાનો દાખડો કરતા.